સદનસીબે તે સમયે કાઠીયાવાડના ડેપ્યુટી એજ્યુકેશનલ ઈન્સ્પેક્ટર તરીકે રાવસાહેબ ગોપાળજી સુરભાઈ દેસાઈની નિમણૂક થઈ. શાણા, સમજુ અને હોંશિયાર આ અધિકારીએ સમજાવટનો માર્ગ અખત્યાર કર્યો. દેશી રાજ્યોના કારભારીઓને કાગળ લખ્યા અને જાતે જઈ મળી શિક્ષણ ફી લેવાના ફાયદાઓની યોગ્ય સમજ આપી, અને ચારે ય વિસ્તારની સ્થાનિક એજ્યુકેશન કમિટીમાં ફી લેવાનો ધારો મંજુર કરાવ્યો. આ સુધારો કાઠીયાવાડમાં કેળવણીનો ફેલાવો કરવામાં ખૂબ જ મહત્વનો પુરવાર થયો.